Les nits de Café Teatro tornen a la Cafeteria Les Arts de Burjassot
2025-07-24

Divendres que ve 10 d’abril la Cafeteria Les Arts de Burjassot, situada en la Casa de Cultura del municipi, obrirà les seues portes a les rialles i l’humor del Circuit Café Teatro San Miguel Valencia a partir de les 23 hores.

En aquesta divertida nit el protagonisme serà per a la Cia. Aérea Teatro, que posarà en escena De todas las bellas, las más bellotas, en què els seus protagonistes canviaran la Cafeteria Les Arts de dalt a baix, fent una festa, oferint un gran espectacle, una trobada on el motor és la música i el vehicle les rialles i l’humor.

Aquelles persones que vulguen, abans de l’espectacle, degustar un deliciós sopar poden fer-ho en la pròpia Cafeteria Les Arts reservant taula en el 626 19 02 43.

Les entrades de l’espectacle tenen un preu de 6€ amb consumició i de 3€ en el cas dels estudiants. Tota la informació sobre el Circuit Café Teatro San Miguel Valencia pot consultar-se en www.circuitocafeteatro.com.